***MODEL DE CONTRACT CADRU DE PRESTĂRI SERVICII LA NIVELUL***

***POLIŢIEI ROMÂNE***

***Nr.                   din***

***Părţile contractante :***

**1.**         **Inspectoratul General al Poliţiei Române**, cu sediul în Bucureşti, Str. Mihai Vodă nr. 5, sector 5, Bucureşti, cod fiscal nr. 4453144, cont nr. \_\_\_\_\_\_\_\_\_\_\_\_\_\_\_\_\_\_\_\_\_ deschis la Direcţia de Trezorerie şi Contabilitate Publică a mun. Bucureşti, reprezentat de chestor principal de poliţie LIVIU VASILESCU - inspector general , în calitate de Prestator,

**2.**         **SC\_\_\_\_\_\_\_\_\_\_\_\_\_\_\_\_\_\_\_S.R.L.**, cu sediul în \_\_\_\_\_, str. \_\_\_\_\_\_\_\_\_\_nr.\_\_, bloc\_\_\_\_\_ sc. \_\_, etaj \_\_\_ ap. \_\_, Sector \_\_, cu obiect de activitate constând în însoţirea transporturilor agabaritice, cu nr. de înregistrare \_\_\_\_\_\_\_\_\_\_\_\_, înregistrată la Registrul Comerţului la data de \_\_\_\_\_\_\_\_, cu C.U.I. \_\_\_\_\_\_\_\_\_\_\_ din \_\_\_\_\_\_\_\_\_\_, tel/fax \_\_\_\_\_, reprezentată de d-na \_\_\_\_\_\_\_\_\_\_\_\_\_\_\_\_– Director sau dl. \_\_\_\_\_\_\_\_– Director adjunct, în calitate de Beneficiar,

au convenit să încheie prezentul contract de prestări servicii, cu respectarea următoarelor clauze :

**Cap. I - Obiectul contractului**

**Art.1.** **(1)** Obiectul contractului îl reprezintă asigurarea de către Prestator – prin structurile specializate de Poliţie Rutieră ale Poliţiei Române – a însoţirii transporturilor rutiere agabaritice efectuate pe drumurile publice din România, în favoarea Beneficiarului, fiind la rândul lor însoţite de către Beneficiar, în calitatea sa de agent economic autorizat să însoţească astfel de transporturi;

**(2)** Mijloacele de transport auto cu care Prestatorul, în funcţie de disponibilităţile acestuia la momentul solicitării, ar putea să însoţească transporturile rutiere agabaritice efectuate pe drumurile publice din România, în favoarea Beneficiarului, sunt cele prevăzute în Anexa 1 la prezentul contract.

**(3)** Însoţirea transporturilor rutiere agabaritice efectuate pe drumurile publice din România, în favoarea Beneficiarului, se va efectua numai cu autovehicule din dotarea structurilor specializate de Poliţie Rutieră ale Poliţiei Române, inscripţionate vizibil şi dotate cu mijloace speciale de avertizare sonoră şi luminoasă, precum şi cu personalul aferent.

**Cap. II – Obligaţiile părţilor**

**Art. 2.** ***Prestatorul se obligă*** să presteze activitatea de însoţire a transporturilor agabaritice efectuate pe drumurile publice din România, în favoarea Beneficiarului, în următoarele condiţii:

**2.1.-**Însoţirea transportului să fie organizată şi efectuată cu respectarea tuturor prevederilor legale referitoare la eventualele autorizaţii prealabile;

**2.2. –** Prestatorul să fie notificat de către Beneficiar cu cel puţin 3zile lucrătoare  înainte de momentul efectiv al însoţirii; notificarea se face obligatoriu în scris şi poate fi transmisă Prestatorului prin poştă cu confirmare de primire sau prin fax cu confirmare de primire, la un număr de fax comunicat de către reprezentantul delegat al Direcţiei Poliţiei Rutiere, desemnat conform Art. 13 din prezentul contract.

**2.3. –** activitatea de însoţire este condiţionată de disponibilităţile de autovehicule şi personal din structurile Poliţiei Rutiere ale Poliţiei Române, determinate de situaţia operativă şi de îndeplinirea cu prioritate a atribuţiilor legale ale acestora, stabilite prin Legea nr.218/2002 privind organizarea şi funcţionarea Poliţiei Române, cu modificările şi completările ulterioare;

**Art. 3.** ***Beneficiarul se obligă*** :

**3.1. –** să achite contravaloarea prestaţiilor de care beneficiază, efectuate de către structurile specializate de Poliţie Rutieră ale Poliţiei Române, conform facturilor emise şi calculate, potrivit tarifelor şi clauzelor prevăzute în prezentul contract;

**3.2. –** să notifice Prestatorul în condiţiile prezentului contract, sub sancţiunea unui eventual refuz de prestare a serviciilor solicitate;

**3.3. –** să obţină toate autorizaţiile necesare în forma şi condiţiile prevăzute de legislaţia în vigoare şi să prezinte aceste aprobări la solicitarea Prestatorului, sub sancţiunea unui eventual refuz de prestare a serviciilor solicitate;

**3.4. -** să anunţe în timp util reprezentantului desemnat de Prestator, orice modificare privind perioadele şi intervalele de timp în care urmează a fi prestate activităţile ce fac obiectul contractului;

**Cap. III – Termenele şi durata contractului**

**Art. 4.** Prezentul contract intră în vigoare la data semnării lui de către părţi şi este valabil până la data de 31.12.\_\_\_\_;

**Art. 5.** Acesta poate fi prelungit prin act adiţional, la solicitarea în scris a Beneficiarului, transmisă cu cel puţin 15 zile înainte de expirarea perioadei prevăzute la art. 4, cu respectarea prevederilor legale aplicabile în acel moment.

**Cap. IV – Preţul contractului**

**Art.6.** Tarifele pentru prestaţiile efectuate conform contractului, sunt cele stabilite la nivelul Ministerului Administraţiei şi Internelor conform normelor legale în vigoare, fiind prevăzute în Anexa 1 a prezentului contract.

**Art. 7. (1)**La finalizarea fiecărei activităţi de însoţire efectuată de echipajele structurilor specializate de Poliţie Rutieră ale Poliţiei Române, pe raza teritorială a fiecărui judeţ tranzitat, acestea vor încheia un proces – verbal de activitate prestată, în care vor fi menţionate următoarele:

    a) Componenţa echipajelor ce au efectuat activitatea de însoţire, cu precizarea numărului şi tipului autovehiculelor implicate;

    b) durata activităţii prestate, cu precizarea timpului de staţionare, timpului de mers şi respectiv timpului înregistrat peste durata medie de lucru normală, care este de 8 ore;

    c) numărul de kilometri parcurşi;

**(2)** Procesul – verbal de activitate prestată prevăzut la alin. (1), se încheie cu reprezentantul Beneficiarului ce va fi desemnat în acest sens, în trei exemplare originale, din care două vor fi reţinute de echipajul de Poliţie Rutieră ce a asigurat însoţirea;

**(3)** Serviciile logistice din cadrul inspectoratelor judeţene de poliţie/Serviciul Administrativ, vor calcula contravaloarea serviciilor prestate, în baza datelor consemnate în procesul – verbal prevăzut la alin. (1) şi conform celor precizate în Anexa 1 a prezentului contract,  şi vor emite factura către Beneficiar;

**(4)** În termen de 30 zile de la data primirii facturii, Beneficiarul se obligă să plătească contravaloarea serviciilor prestate, în conturile corespunzătoare unităţilor emitente, comunicate Beneficiarului odată cu factura;

**(5)** Prestatorul poate condiţiona efectuarea unei activităţi, de plata integrală a contravalorii activităţilor prestate anterior;

**(6)** Prestatorul îşi rezervă dreptul de a denunţa unilateral contractul, fără vreo altă formalitate prealabilă, în situaţia în care Beneficiarul nu achită contravaloarea serviciilor prestate evidenţiate în factură, într-un termen de max. 10 zile de la expirarea perioadei prevăzute la alin. (4).

**Cap. V  –  Alte clauze**

**Art. 8**. Pentru neplata în termenul stabilit la art. 7 alin. (4) a sumelor înscrise în factură, Beneficiarul va plăti penalităţi în valoare de 0,1% din valoarea facturii pentru fiecare zi de întârziere;

**Art. 9.** Forţa majoră exonerează de răspundere partea care o invocă, în condiţiile legii;

**Art. 10.** Orice daune produse bunurilor aflate în dotarea structurilor specializate de Poliţie Rutieră ale Poliţiei Române, cu ocazia prestării activităţilor de însoţire, din vina Benenficiarului şi/sau a prepuşilor acestuia, vor fi reparate în natură sau în echivalent bănesc de către Beneficiar;

**Art. 11.** Eventualele litigii în executarea prezentului contract vor fi soluţionate pe cale amiabilă iar în caz contrar de către instanţele de judecată competente, conform legii;

**Art. 12.** **(1)** Prezentul contract nu poate fi modificat decât prin acordul scris al părţilor.

**(2)** Anexa 1 face parte integrantă din prezentul contract.

**Art. 13.** Din partea Prestatorului este desemnat ca responsabil de contract, dl. comisar- şef de poliţie Marian BADEA, din cadrul I.G.P.R. - Direcţia Rutieră.

|  |  |
| --- | --- |
| ***P R E S T A T O R :*** | ***B E N E F I C I A R :*** |
| ***Inspector General al Poliţiei Române***  *Chestor principal de poliţie*    **LIVIU VASILESCU**    ***Director general al Direcţiei Generale Financiare***  *Chestor de poliție*    **DIMOFTE DORINA**      **VIZAT PENTRU LEGALITATE** | ***Director***      **……………………..** |